google/wiki40b huggingface dataset:
Ηλίας Ψινάκης

Νεανικά χρόνια

Γεννήθηκε το 1958 στην Αθήνα Ελλάδα και οι γονείς του είναι ο Παναγιώτης και η Αλίκη Ψινάκη. Μεγάλωσε στις Φιλιππίνες και στις ΗΠΑ.
Ο πατέρας του διέθετε εργοστάσιο ηλεκτρονικών ειδών. Όσο φοιτούσε σε πανεπιστήμιο του Ηνωμένου Βασιλείου, ο Ψινάκης σπούδασε διεθνή επιχειρηματική δραστηριότητα και μάρκετινγκ και τελικά πήρε μεταπτυχιακό δίπλωμα και στα δύο.

Μόντελινγκ και ψυχαγωγία

Στην αρχή της καριέρας του, εργάστηκε ως μοντέλο μόδας. Ακολούθως, ασχολήθηκε με την εγγραφή σεναρίων για μια ελληνική τηλεοπτική σειρά. Στη συνέχεια, έγινε ο μάνατζερ του τραγουδιστή Σάκη Ρουβά. Μετά το τέλος της 16χρονης συνεργασίας του με τον Ρούβα, που έληξε το 2004, αποφάσισε να διαχειριστεί τη δική του ψυχαγωγική καριέρα και αργότερα εμφανίστηκε ως κριτής σε τηλεοπτικές εκπομπές της ελληνικής τηλεόρασης, όπως: το Super Idol, το Dream Show, το Ελλάδα Έχεις Ταλέντο. Κατά τη διάρκεια αυτής της περιόδου, συνέχισε να εργάζεται ως μάνατζερ για αρκετούς τραγουδιστές και ηθοποιούς στην Ελλάδα.

Δημοτικός σύμβουλος

Το 2010, ξεκίνησε την ενασχόληση του με την πολιτική όταν εκλέχθηκε στο δημοτικό συμβούλιο της Αθήνας μαζί με τον Νικήτα Κακλαμάνη. Εκτός από την προσπάθεια προώθησης μιας ευνοϊκής εικόνας της Αθήνας στην Ελλάδα και στο εξωτερικό, υποστήριξε το έργο «Για ένα Πιάτο Φαγητό», που σχεδιάστηκε για να βοηθήσει τους φτωχούς της Αθήνας. Οργανώθηκε σε συνεργασία με την Αρχιεπισκοπή Αθηνών και την κυβερνητική οργάνωση "Αποστολή" και χιλιάδες άποροι της Αθήνας έλαβαν δωρεάν φαγητό και βοήθεια.

Δήμαρχος

Δήλωσε υποψηφιότητα για Δήμαρχος του Δήμου Μαραθώνα το 2014. Κάτοικος εκεί για περισσότερα από είκοσι χρόνια κατά τη στιγμή της υποψηφιότητάς του, οι πολίτες της περιοχής τον εξέλεξαν για τη θέση του στον πρώτο γύρο ψηφοφορίας στις 18 Μαΐου 2014, με το 53,55% των συνολικών ψήφων. Ορκίστηκε Δήμαρχος τον Αύγουστο του 2014. Κατά τη διάρκεια της ομιλίας του, ο νέος Δήμαρχος ανακοίνωσε το όραμά του για τον Μαραθώνα και τις γύρω περιοχές, που εστίαζε στη διαφάνεια, την αξιοκρατία και την ανάπτυξη. 
Στις 3 Αυγούστου 2018, μετά τις καταστροφικές πυρκαγιές της περιοχής, το δημοτικό συμβούλιο του Μαραθώνα πέρασε ομόφωνα ένα ψήφισμα που χαρακτήριζε τον Ψινάκη «ανεπιθύμητο», «ανίκανο» και «εξαιρετικά επικίνδυνο ακόμη και για τη σωματική υγεία των πολιτών του δήμου», απαιτώντας την παραίτησή του. Ο Ψινάκης αρνήθηκε να παραιτηθεί, χαρακτηρίζοντας την ενέργεια ως μεθοδευμένη αντισυνταγματική διαδικασία που δεν προβλέπεται από το νόμο και δεν έχει νομικό προηγούμενο. Σύμφωνα με τον ίδιο, είχε μόνο σκοπό "τη διαπόμπευση και την ανθρωποφαγία".

Κόμμα «Πολίτες»

Το 2019 ίδρυσε το κόμμα «Πολίτες» και κατήλθε στις ευρωεκλογές του 2019 ως υποψήφιος ευρωβουλευτής. Έλαβε 28.962 ψήφους από τις συνολικά 51.398 του κόμματος.
Γεώργιος Βαγιωνάς

Βιογραφία

Ο Βαγιωνάς γεννήθηκε στις 8 Απριλίου 1940 στην Αρναία. Αποφοίτησε από το Αριστοτέλειο Πανεπιστήμιο Θεσσαλονίκης. Στη συνέχεια εργάστηκε στο Λονδίνο και την Αθήνα. Ειδικεύεται στη νευρολογία. Έγινε πρόεδρος της Ένωσης Ελλήνων νευρολόγων. Είναι συγγραφέας περισσότερων από 280 επιστημονικών άρθρων, τα οποία έχουν δημοσιευτεί σε ελληνικά και ξένα επιστημονικά και μη περιοδικά.  
Εξελέγη βουλευτής με τη Νέα Δημοκρατία στην εκλογική περιφέρεια Χαλκιδικής στις εκλογές του 2004, 2007 και του 2009. Επανεξελέγη τον Ιανουάριο και τον Σεπτέμβριο του 2015, καθώς και τον Ιούλιο του 2019.
3115 Μπέιλυ

Φυσικά χαρακτηριστικά

Η μέση διάμετρος του Μπέιλυ εκτιμάται σε 18,04 ± 0,8 χιλιόμετρα, ενώ το γεωμετρικό άλβεδό του είναι 0,164 ± 0,015. Ο αστεροειδής περιστρέφεται γύρω από τον εαυτό του μία φορά κάθε 12 ως 20 ώρες περίπου.
Μέλλιος Γιαννούσης

Βιογραφικά στοιχεία

Ο Μέλλιος Γιαννούσης γεννήθηκε στα τέλη του 19ου αιώνα στα Γκάλλιστα Καστοριάς. Συγκρότησε ένοπλη ομάδα προκειμένου να αντιμετωπίσει τη δράση των Βουλγάρων κομιτατζήδων στην περιοχή Καστοριάς. Έδρασε με το σώμα του στην Καστοριά, στα Κορέστια και τις Πρέσπες, προσπαθώντας να απωθήσει τα Βουλγαρικά σώματα, συνεργαζόμενος με άλλους Έλληνες οπλαρχηγούς.
Ντανιέλα Ρουά

Βιογραφία

Η Ρουά γεννήθηκε στην Βοστώνη, όπου ο πατέρας της ήταν χειρούργος και η μητέρας της ωρυλάς. Όταν η Ρουά ήταν 5 ετών, η οικογένεια μετακόμισε στην Πορτογαλία, όπου η ίδια φοίτησε σε αγγλικό σχολείο και στα 16, ξεκίνησε να εργάζεται ως ηθοποιός σε σαπουνόπερες. Κέρδισε έναν τηλεοπτικό διαγωνισμό χορού στην Πορτογαλία.
Σε ηλικία 18 ετών μετακόμισε στην Αγγλία και έλαβε πτυχίο στις εφαρμοσμένες τέχνες από το Μητροπολιτικό Πανεπιστήμιο του Λονδίνου (London Metropolitan University). Γύρισε στην Πορτογαλία όπου συνέχισε την υποκριτική της καριέρα και το 2007 μετακόμισε στην Νέα Υόρκη για να σπουδάσει στο Lee Strasberg Theatre and Film Institute.
Η θρησκεία της είναι ο ιουδαϊσμός. Ο πατέρας κατάγεται από πορτογαλο-μαροκινούς Ιουδαίους και η οικογένεια της μητέρας της ήταν ρωσο-ουκρανοί Ιουδαίοι που μετακόμισαν στη Πορτογαλία.

Καριέρα

Η Ρουά ξεκίνησε την υποκριτική καριέρα της στην εφηβεία παίζοντας σε σαπουνόπερες. Ο πρώτος της ρόλος ήρθε σε ηλικία 16 ετών όταν ενσάρκωσε την Σάρα στην σαπουνόπερα Jardins Proibidos ("Forbidden Gardens"). 
Στα 18, μετακόμισε στο Λονδίνο για να σπουδάσει στο Μητροπολιτικό Πανεπιστήμιο του Λονδίνου, όπου έλαβε πτυχίο στις εφαρμοσμένες τέχνες. Επέστρεψε στην Πορτογαλία για να κυνηγήσει μια καριέρα ηθοποιού. Ήταν η νικήτρια του διαγωνισμού χορού Dança Comigo (η πορτογαλέζικη εκδοχή του Dancing with the Stars) και έλαβε πρωταγωνιστικούς ρόλους σε τηλεοπτικές σειρές, ταινίες μικρού μήκους και θεατρικές παραστάσεις. Το 2007 μετακόμισε στην Νέα Υόρκη να σπουδάσει στο Lee Strasberg Theatre and Film Institute.
Η Ρουά πρωταγωνιστεί ως ο ειδικός πράκτορας Kensi Blye στο NCIS: Los Angeles, το οποίο ξεκίνησε να προβάλλεται στις 22 Σεπτεμβρίου 2009. Το 2011 ενσάρκωσε τον χαρακτήρα αυτό σε μια γκεστ εμφάνιση στην σειρά Χαβάη Πέντε-0.
Το 2013, η Ρουά εμφανίστηκε στην δραματική παράσταση του David Auburn Proof στο Los Angeles' Hayworth Theatre.
Στις 8 Ιανουαρίου 2018 επιβεβαιώθηκε ότι η Ρουά θα συμπαρουσιάσει τον Διαγωνισμό Τραγουδιού της Eurovision 2018 στην Λισαβόνα της Πορτογαλίας μαζί με τις Καταρίνα Φουρτάντο, Σίλβια Αλμπέρτο και Φιλομένα Καουτέλα.

Προσωπική ζωή

Η Ρουά έχει ένα εκ γενετής σημάδι στο δεξί της μάτι, το οποίο ονομάζεται the nevus of Ota.
Στις 30 Δεκεμβρίου 2013 η Ρουά και ο τότε αρραβωνιαστικός της David Paul Olsen, ο μεγαλύτερος αδερφός του συμπρωταγωνιστή της στο NCIS: Los Angeles Eric Christian Olsen, απέκτησαν έναν γιο, τον River Isaac Ruah Olsen. Έξι μήνες αργότερα, στις 17 Ιουνίου 2014, η Ρουά και ο Όλσεν παντρεύτηκαν στην Πορτογαλία. Ο Όλσεν είναι λουθηρανός. Η Ρουά και ο Όλσεν απέκτησαν ένα δεύτερο παιδί, την κόρη Sierra Esther Ruah Olsen, στις 4 Σεπτεμβρίου 2016.
Πρωθυπουργός της Ρωσίας

Ιστορία

Κατά τη διάρκεια της Αυτοκρατορικής εποχής, ηγέτης της κυβέρνησης ήταν ο αυτοκράτορας ο οποίος είχε το δικαίωμα να διορίζει έναν ανώτατο υπουργό στην ηγεσία της κυβέρνησης, αλλά ο πρώτος κατείχε τον ουσιαστικότερο ρόλο.
Ο Πρωθυπουργός είναι βοηθός του Προέδρου, ενώ δεν διαθέτει ουσιαστικές πολιτικές αρμοδιότητες, έτσι δεν μπορεί να διαδραματίσει κανέναν σημαντικό ρόλο στις πολιτικές εξελίξεις και δεν μπορεί να καθορίσει το υπουργικό συμβούλιο, παρά μόνο να συμβουλεύσει τον πρόεδρο ποιους να διορίσει ως μέλη του υπουργικού συμβουλίου.
Καμπούς μπιν Σαΐντ

Προφίλ

Γεννήθηκε στη Σαλαλά στις 18 Νοεμβρίου του 1940 και έγινε βασιλιάς έπειτα από την ανατροπή του πατέρα του, Σαΐντ μπιν Ταϊμούρ, στις 23 Ιουλίου του 1970. Ο Καμπούς άλλαξε το όνομα της χώρας του αμέσως μόλις έγινε Αρχηγός Κράτους από Μασκάτ και Ομάν σε Σουλτανάτο του Ομάν.
Το 1975 με τη βοήθεια των Βρετανών, συνέτριψε την πολυετή κομμουνιστική εξέγερση, με υποκίνηση της Νότιας Υεμένης. Από τη δεκαετία του 1980 ακολουθεί φιλοαμερικανική πολιτική, όπως έπραξε και κατά τον Πόλεμο στον Κόλπο. Πιο πρόσφατα (2003), επέτρεψε τη διεξαγωγή εκλογών για Συμβουλευτική Συνέλευση, για την οποία υποψηφιότητα έθεσαν και γυναίκες.
Σήμερα είναι απόλυτος μονάρχης στη χώρα του, όπου απολαμβάνει σεβασμού. Η μορφή του αποτυπώθηκε στα χαρτονομίσματα της χώρας και η ημερομηνία γέννησής του (18 Νοεμβρίου) είναι εθνική εορτή στο Ομάν. Έκτισε το μεγαλύτερο τζαμί στον κόσμο, όπου στις 4 Μαΐου του 2001, έπειτα από εργασίες 4 ετών, προσευχήθηκε ο ίδιος στο μεγαλύτερο χαλί στον κόσμο. Το 2005 ιδρύθηκε πολιτιστικό κέντρο που φέρει το όνομά του. Καμπούς λέγεται επίσης και ένα πανεπιστήμιο στο Ομάν.
Νικόλαος Δ΄ του Βέρλε

Βιογραφία

Ήταν ο δευτερότοκος γιος του Ιωάννη Γ΄ κυρίου του Βέρλε(-Γκόλντμπερκ) και της Μέχτιλτ/Ματίλντα, κόρης του Όθωνα Α΄ δούκα της Πομερανίας.
Το 1354 απεβίωσε σε ηλικία μεγαλύτερη των 23 ετών και τον διαδέχθηκε ο μόνος γιος του Ιωάννης Δ΄ κύριος του Βέρλε.
Διχλωριούχο τιτάνιο

Παραγωγές

Οι μοριακές συμπλοκλές γνωστές ως TiCl₂(chel)₂, όπου το chel είναι DMPE ((CH₃)₂PCH₂CH₂P(CH₃)₂) και TMEDA ((CH₃)₂NCH₂CH₂N(CH₃)₂).
All Hail, Liberia, Hail!

Ο εθνικός ύμνος της Λιβερίας είναι το άσμα "All Hail, Liberia, Hail!" σε στίχους του προέδρου Ντάνιελ Μπασίελ Γουόρνερ (1815-1880, 3ου προέδρου της χώρας) και σε μουσική του Όλμστιντ Λούκα (1826-1869). Είναι γραμμένος στην αγγλική γλώσσα και έγινε επίσημα εθνικός ύμνος το 1847.

Αγγλικοί στίχοι

All hail, Liberia, hail! (All hail!)

All hail, Liberia, hail! (All hail!)

This glorious land of liberty

Shall long be ours.

Though new her name,

Great be her fame,

And mighty be her powers,

And mighty be her powers.

In joy and gladness

With our hearts united,

We'll shout the freedom

Of a race benighted,

Long live Liberia, happy land!

A home of glorious liberty,

By God's command!

A home of glorious liberty,

By God's command!
All hail, Liberia, hail! (All hail!)

All hail, Liberia, hail! (All hail!)

In union strong success is sure.

We cannot fail!

With God above

Our rights to prove,

We will o'er all prevail,

We will o'er all prevail!

With heart and hand our country's cause defending,

We'll meet the foe with valour unpretending.

Long live Liberia, happy land!

A home of glorious liberty,

By God's command!

A home of glorious liberty,

By God's command!
Μπέλα Α΄ της Ουγγαρίας

Βιογραφία

Ήταν ο τρίτος γιος του Βαζούλ δούκα της Νίτρας. Μεγαλύτερος εξάδελφος του Βαζούλ ήταν ο Στέφανος Α΄ της Ουγγαρίας. Βαπτίσθηκε με το όνομα Αδαλβέρτος.
Όταν ο πατέρας του δέχθηκε να γίνει υποτελής του Μέσκο Β΄ της Πολωνίας, ο Στέφανος Α΄ εισέβαλε στο δουκάτο της Νίτρας, αιχμαλώτισε, τύφλωσε και εκτέλεσε τον Βαζούλ το 1031. Ο Μπέλα Α΄ με τους μεγαλύτερους αδελφούς του Λεβέντε και Ανδρέα Α΄ άφησαν την Ουγγαρία. Ο Μπέλα Α΄ εγκαταστάθηκε στην Πολωνία και νυμφεύτηκε τη Ριτσέζα/Αδελαΐδα, κόρη του Μιέσκο Β΄. 
Εν τω μεταξύ το 1038 απεβίωσε ο Στέφανος Α΄ και το 1046 τον διαδέχθηκε ο Ανδρέας Α΄, που κάλεσε τον αδελφό του Μπέλα Α΄ και τον έκανε δούκα του 1/3 της Ουγγαρίας. Όταν ο Ανδρέας Α΄ ανακήρυξε τον γιο του Σολομών διάδοχο, ο Μπέλα Α΄ δυσαρεστήθηκε, εξεγέρθηκε βοηθούμενος από τους συγγενείς της Ριτσέζας και τον εκθρόνισε το 1060. Εισήγαγε νομισματική μεταρρύθμιση και θέλησε να αποκαταστήσει τον παγανισμό στην Ουγγαρία· ήταν η τελευταία προσπάθεια. 
Ενώ καθόταν στον θρόνο του, αυτός κατέρρευσε και ο Μπέλα Α΄ τραυματίστηκε θανάσιμα το 1063. Ήταν 43 ετών.
Κιμάμπα 'Α'

Προφορά - συλλαβισμός - ετυμολογία

Η ονομασία Κιμάμπα (Kimamba), στα Ελληνικά προφέρεται Κι-μάμ-μπα. Αντιθέτως, στα Σουαχίλι, συλλαβίζεται Ki-ma-mᵘ-ba.
Μάρσα Ματρούχ

Ιστορία

Η πόλη κατοικείται από την αρχαιότητα. Κατά τη βασιλεία του Μεγάλου Αλεξάνδρου ονομαζόταν Αμωνία, στους Πτολεμαίους και τους Βυζαντινούς ήταν γνωστή σαν Παραιτόνιον (υπήρχε και Παραιτόριον στην Άνω Αίγυπτο). Το Παραιτόνιον ανήκε στη Μαρμαρίδα και στην αρχαία Λιβύη.
Διασώζονται ερείπια ναού του Ραμσή Β΄ και ερείπια των ρωμαϊκών λιμενικών εγκαταστάσεων. Κοντά στην πόλη υπάρχει ένα σπήλαιο, όπου ο Ρόμελ είχε εγκαταστήσει προσωρινό αρχηγείο. Υπάρχουν ένα Βρετανικό, ένα Ιταλικό κι ένα Γερμανικό κοιμητήριο από τον Β΄Παγκόσμιο Πόλεμο.
Αμεδαίος του Πεδεμοντίου

Βιογραφία

Ο 2ος εξάδελφος του πατέρα του Αμεδαίος ΣΤ' κόμης της Σαβοΐας τον πήρε νέο από την επίβλεψη της μητέρας του για να ζήσει στο Σαμπερύ μαζί του. Επέστρεψε το 1378 που ενηλικιώθηκε. Πήρε ειδική άδεια από τον πάπα για να νυμφευτεί συγγενή του.
Ο Νέριο Α΄ Ατσαγιόλι δούκας των Αθηνών, αν και είχε χρησιμοποιήσει τις υπηρεσίες της Ναβαρρικής Εταιρείας μισθοφόρων, φυλακίσθηκε από τον αρχηγό της Πέτρο του Σαν Σουπεράν το 1389 για ένα έτος. Ο Αμεδαίος είχε στείλει παρηγορητικές επιστολές στους συγγενείς του Νέριο, ο οποίος άρχισε συνομιλίες με τον Αμεδαίο. Έτσι το 1391 εκπρόσωποι του Αμεδαίου συναντήθηκαν με το Νέριο στο ανάκτορό του στην Ακρόπολη και υπέγραψαν σύμφωνο κατά των Ναβαρραίων, που τότε είχαν γίνει κύριοι του Μωρέα. Ο Νέριο αναγνώριζε τον Αμεδαίο ως πρίγκιπα της Αχαΐας και επικυρίαρχό του για την Κόρινθο, την Αθήνα και τη Νέα Πάτρα. Εν τω μεταξύ ο Αμεδαίος συμφώνησε με τον Πέτρο του Σαν Σουπεράν να αναγνωριστεί ο τίτλος τού Αμεδαίου ως πρίγκιπα της Αχαΐας και ο Αμεδαίος να τους επιτρέψει την κυριότητα των εκτεταμένων κατακτήσεών τους. Η Βενετία ήταν έτοιμη να τον μεταφέρει με το στρατό του στην Ελλάδα, αρκεί αυτός να της απέδιδε το Άργος που κατείχε πριν το καταλάβει ο δεσπότης του Μωρέα. Ο Αμεδαίος ήρθε σε επαφή και με το δεσπότη Θωμά Παλαιολόγο. Ακόμη όλοι οι Φράγκοι υποτελείς του πριγκιπάτου της Αχαΐας έστειλαν έγγραφο στον Αμεδαίο. Πράγματι ο Αμεδαίος πήγε στη Γένουα για να αποπλεύσει για την Ανατολή, αλλά απεβίωσε αιφνίδια εκεί. Τον διαδέχθηκε ο νεότερος αδελφός του Λουδοβίκος.
The Kelly Family

Οι Kelly Family είναι μουσικό συγκρότημα που ξεκίνησε από την Barbara Ann Kelly, το σύζυγό της Daniel Jerome Kelly και τα παιδιά τους. Η οικογένεια έφυγε από τις ΗΠΑ το 1966 και έζησε για λίγο καιρό στην Ισπανία, όπου πρωτοεμφανίστηκαν στην τηλεόραση, ως "Kelly Kids" το 1975. Τον επόμενο χρόνο ξεκίνησαν περιοδεία στην Ευρώπη και ανακαλύφθηκαν στη Γερμανία, όπου υπέγραψαν το πρώτο τους δισκογραφικό συμβόλαιο. Το 1994 οι Kelly Family είχαν τη μεγαλύτερή τους επιτυχία, με το album Over the hump. Τότε μέλη τους ήταν οι: Kathy, Johnny, Patricia, Jimmy, Joey, Barby, Paddy, Maite και Angelo. Σήμερα παίζουν μόνο οι Patricia, Jimmy, Joey, Maite και Angelo .
Οικογενειακή Γιορτή

Υπόθεση

Ο πατέρας μιας μεγαλοαστικής οικογένειας έχει γενέθλια και προσκαλεί τα τρία παιδιά του και τους φίλους του. Κατά τη διάρκεια της γιορτής, ο ένας από τους δύο γιους, ο Κρίστιαν, αποκαλύπτει πως ο πατέρας είχε κακοποιήσει σεξουαλικά τα παιδιά και είναι υπαίτιος για την αυτοκτονία της αδελφής τους.

Βραβεία/Διακρίσεις

Η ταινία έλαβε πολλά βραβεία, μεταξύ αυτών ήταν το Βραβείο της Επιτροπής στο Διεθνές Φεστιβάλ Κινηματογράφου Καννών. Επίσης, ήταν η επίσημη υποβολή της Δανίας για την καλύτερη ξενόγλωσση ταινία στα Όσκαρ.
Ο κατεργάρης

Σχόλια

Μεταφορά στο σινεμά του θεατρικού έργου του Νίκου Τσιφόρου "Πάρτυ για νέους". Είναι η τελευταία ασπρόμαυρη παραγωγή της Φίνος Φιλμ και η μοναδική με πρωταγωνιστή τον Χρόνη Εξαρχάκο.
Πάουλο Πίντο

Καριέρα

Ο Πάουλο Πίντο αγωνίστηκε τα πρώτα 12 χρόνια της επαγγελματικής του καριέρας σε ομάδες της χώρας του. Συγκεκριμένα αγωνίστηκε στις: Μίνας (1994-98), Τρες Κορασόες (1998-99), Τελεμίγκ Σελουλάρ (1999 και 2004-06), Μπανέσπα (1999-00), Λούπο Ναούτικο (2000-02), Σουζάνο (2002) και Ούνιον Πακ (2002-04).
Το 2006 αποφάσισε να αφήσει για πρώτη φορά στην καριέρα του τη Βραζιλία και να αναζητήσει την τύχη του στην Ευρώπη. Αρχικά βρέθηκε στην Ισπανία για λογαριασμό της Αλμερία, στην οποί παρέμεινε για ένα χρόνο κατακτώντας μάλιστα το Σούπερ Καπ Ισπανίας του 2006.
Την τριετία 2007-10 αγωνίστηκε διαδοχικά στην ιταλική Στιλκάσα Ταβιάνο, στη ρωσική Διναμό Καλίνινγκραντ και στην πολωνική Όλστιν.
Το 2010 επέστρεψε στην Ιταλία καθώς μετεγγράφη στην Γιούρογκρουπ Τζέλα, στην οποία παρέμεινε για περίπου ένα χρόνο. Το 2011 μεταπήδησε στην Ελλάδα για λογαριασμό του Ολυμπιακού Πειραιώς, στον οποίο όμως παρέμεινε για λιγους μόνο μήνες. Στη συνέχεια επέστρεψε στην πατρίδα του και υπέγραψε συμβόλαιο συνεργασίας με την Μόντες Κλάρος.
Το 2013 επέστρεψε στην Ευρώπη με προορισμό τη Ρουμανία, καθώς συμφώνησε με την τοπική Ρέματ Ζαλάου. Στη ρουμανική ομάδα παραμένει μέχρι σήμερα.

Διεθνείς συμμετοχές

Ο Πάουλο Πίντο ήταν διεθνής με την εθνική ομάδα πετοσφαίρισης της Βραζιλίας από το 1998 έχοντας πραγματοποιήσει στην καριέρα του δεκάδες επίσημες συμμετοχές.
Ορέστης Παπαστρατής

Βιογραφικά στοιχεία

Γεννήθηκε το 1926 στη Χαλκίδα. Αποφοίτησε από την Ιατρική Σχολή του Πανεπιστημίου Αθηνών και μετεκπαιδεύτηκε στην Ιταλία και τη Σουηδία, όπου αναγορεύτηκε διδάκτωρ της χειρουργικής. Για την προσφορά του στην ιατρική τιμήθηκε με διάφορα παράσημα.
Τη δεκαετία του 1960 ήταν διευθυντής της Β΄ χειρουργικής κλινικής του νοσοκομείου «Ευαγγελισμός» στην Αθήνα. Το 1967 - 1968, ο Παπαστρατής μαζί με τον επίσης διακεκριμένο χειρουργό Αλέξανδρο Μάνο, είχαν την ευθύνη της νοσηλείας του Γεωργίου Παπανδρέου, που βρισκόταν σε κατ' οίκον περιορισμό από τη χούντα. Την Πέμπτη 31 Οκτωβρίου 1968, με την κατάστασή του ιδιαίτερα κρίσιμη ο Γεώργιος Παπανδρέου υπεβλήθη σε εγχείρηση από τους Μάνο και Παπαστρατή, αλλά παρά τις προσπάθειές τους τελικά εξέπνευσε τα ξημερώματα της 1ης Νοεμβρίου.
Διετέλεσε βουλευτής Εύβοιας του ΠΑΣΟΚ από το 1981 μέχρι το 1996, και υφυπουργός Εθνικής Άμυνας από το 1986 ως το 1989, με υπουργό τον πρώην αξιωματικό του Στρατού Γιάννη Χαραλαμπόπουλο.
Αλέκτορα

Τοποθεσία

Η Αλέκτορα βρίσκεται στο δυτικό άκρο της επαρχίας Λεμεσού, στα σύνορα με την επαρχία Πάφου. Είναι κτισμένη σε υψόμετρο 365 μέτρων πάνω από την επιφάνεια της θάλασσας. Στα νότια και νοτιανατολικά συνορεύει με το Πισσούρι, στα ανατολικά με την Πλατανίστεια, στα βόρεια με την Πάνω Αρχιμανδρίτα και στα δυτικά με τα Κούκλια.

Ονομασία

Το όνομα του χωριού προέρχεται από τη λέξη αλέκτωρ που σημαίνει κόκορας. Το 1958 οι Τουρκοκύπριοι κάτοικοι του υιοθέτησαν μια εναλλακτική ονομασία του χωριού, αποκαλώντας το Gökağaç, που σημαίνει δέντρο του ουρανού.

Ιστορία

Ο οικισμός τη Αλέκτορας δημιουργήθηκε από κατοίκους γειτονικών χωριών οι οποίοι ασχολούνταν με την παραγωγή του δημοφιλούς την εποχή της ρωμαϊκής αυτοκρατορίας κουκουναριού. Αιώνες αργότερα δημιουργήθηκαν αμπελώνες, από το σταφύλι των οποίων παραγόταν η κουμανδαρία. 
Την εποχή της Φραγκοκρατίας το χωριό γίνεται βασιλικό φέουδο. Οι κάτοικοι του χωριού είτε δολοφονούνται είτε διώχνονται σε άλλες περιοχές. Στο χωριό εγκαθίσταται πληθυσμός από τη Συρία και την Παλαιστίνη, οι οποίοι εκτοπίστηκαν από τη γη τους την εποχή των Σταυροφοριών.
Το 1571 η Κύπρος γίνεται μέρος της Οθωμανικής αυτοκρατορίας. Οι Φράγκοι και Λατίνοι κάτοικοι της Αλέκτορας που δεν δολοφονήθηκαν, αναγκάστηκαν να ασπαστούν τον Ισλαμισμό ώστε να μην πληρώνουν βαριές φορολογίες και να μην διώκονται από τους Οθωμανούς. Έτσι, μετά χρόνια η Αλέκτορα μετατρέπεται σε ένα τουρκοκυπριακό χωριό. Ελάχιστοι Ελληνοκύπριοι κατοίκησαν στο χωριό στο χωριό στα τέλη του 19ου αιώνα, οι οποίοι το εγκατέλειψαν τη δεκαετία του 1950. 
Την περίοδο των δικοινοτικών διαταραχών η Αλέκτορα αποτέλεσε κέντρο υποδοχής των Τουρκοκυπρίων των γειτονικών χωριών Γεροβάσα και Μαλιά. Κάποιοι από αυτούς παρέμειναν στην Αλέκτορα και δεν επέστρεψαν στα χωριά τους. Μετά την τουρκική εισβολή του 1974 οι Τουρκοκύπριοι κάτοικοι του χωριού μετακινήθηκαν στη Βρετανική Βάση Ακρωτηρίου. Παρέμειναν εκεί έως τον Ιανουάριο του 1975. Ακολούθησε η ανταλλαγή πληθυσμών και έτσι οι κάτοικοι της Αλέκτορας μετακινήθηκαν στις κατεχόμενες περιοχές της Κύπρου, κυρίως στο χωριό Πεντάγεια.
Στην Αλέκτορα κατοίκησαν Ελληνοκύπριοι πρόσφυγες από τις κατεχόμενες περιοχές.
Βίχοβγκραντ

Όνομα

Το όνομα προέρχεται από τη σλαβική λέξη "Βίχονα" που σημαίνει κεράσι.

Γεωγραφία

Το Βίχοβγκραντ βρίσκεται σε μια αγροτική περιοχή, στην καρδιά της πεδιάδας του Δούναβη, κοντά στον Αίμο.

Ιστορία

Το Βίχοβγκραντ δημιουργήθηκε καιτά τον 19ο αι. στην περιοχή Σαράποβο και το θρησκευτικό σχολείο του είναι σε λειτουργία από το 1835. Η εργατική συνεταιριστική φάρμα του Βίχοβγκραντ ιδρύθηκε το 1951. Το 1958 είχε 2 067 κατοίκους.
Εθνική Λεγεώνα (Νορβηγία)

Ιστορικό

Η Εθνική Λεγεώνα ιδρύθηκε έπειτα από μια τοπική συγκέντρωση στο Όσλο που έλαβε χώρα στη σκηνή ενός τσίρκου, το Cirkus Verdensteatret τον Μάιο του 1927. Κεντρικός ομιλητής της συνάντησης ήταν ο Καρλ Νόρμπεκ (Karl Norbeck), φημισμένος παλαιστής που είχε το προσωνύμιο «ο δυνατότερος της Νορβηγίας». Στο κόμμα αναδείχθηκε ως ηγετική φυσιογνωμία ο Καρλ Μάγερ, επιχειρηματία και χρηματιστή με κατηγορίες που αφορούσαν οικονομικές απάτες. Άλλο διακεκριμένο στέλεχος ήταν ο συγγραφέας και κοινωνικός αναλυτής Άρλινγκ Βίνσνες (Erling Winsnes). 
Επηρεασμένος από τη Φασιστική Ιταλία,, ο Καρλ Μάγερ επιζήτησε μία «πορεία προς το Όσλο», μιμούμενος με τη πορεία των μελανοχιτώνων του Μουσολίνι. Το σχέδιο του περιελάβανε την κινητοποίηση «100.000 αγροτών» που θα μπορούσε να «γκρεμίσει τα τείχη της Ιεριχούς». Ωστόσο, το κόμμα δεν κατάφερε να κινητοποιήσει πολύ πέρα από τους αστούς των δυτικών συνοικιών του Όσλο. Στις εθνικές εκλογές του 1927, κατέβασε ένα μόνο ψηφοδέλτιο στο Όσλο αλλά δεν κατάφερε να εκλέξει κανέναν αντιπρόσωπο καθώς έλαβε 1.210 ψήφους που αντιστοιχεί σε ένα τοις εκατό σε τοπικό επίπεδο και 0.1 τοις εκατό σε εθνικό επίπεδο. Παρά την επιτυχημένη συγκέντρωση στο τσίρκο, δεν κατάφερε να αναδειχθεί σε σημαντική πολιτική δύναμη, αφού διαλύθηκε στις αρχές του 1928 εν μέσω εσωτερικών διαμαχών και φιλονικιών.
Μεσιέ 29

Χαρακτηριστικά

Το Μεσιέ 29 αποτελείται από 20 με 50 άστρα και έχει διάμετρο περίπου 11 έτη φωτός. Είναι πολύ νεαρό, με ηλικία μόνο 10 εκατομμύρια έτη και ανήκει στην αστρική συγκέντρωση Κύκνος ΟΒ-1 και τα πέντε λαμπρότερα άστρα του είναι καυτοί γίγαντες τύπου Β0. Το λαμπρότερο άστρο έχει φαινόμενο μέγεθος +8,6.
Τζάκοπο Ποντόρμο

Πρώτα χρόνια

Γεννήθηκε στις 24 του Μάη του 1494 μ.Χ., στο Ποντόρμε της περιφέρειας της Τοσκάνης από τον Φλωρεντινό Bartolomeo di Jacopo Carucci Martino και την Alessandra Pasquale Zanobi. Ο πατέρας του ήταν και ο ίδιος  ζωγράφος και εργαζόταν στο εργαστήριο του Ντομένικο Γκιρλαντάιο. Μένει ορφανός, σε πολύ νεαρή ηλικία και από τους δύο γονείς με αποτέλεσμα να αναλάβει την κηδεμονία του η γιαγιά του  Brigida, η οποία τον στέλνει στην Φλωρεντία για να μαθητεύσει στα εργαστήρια των μεγάλων ζωγράφων της εποχής. Σύμφωνα πάντα με τα αρχεία του Βαζάρι μαθητεύει με επιτυχία κοντά στους Πιέρο ντι Κόζιμο, Λεονάρντο ντα Βίντσι, Μαριόττο Αλμπερτινέλλι και ντελ Σάρτο στο εργαστήριο του οποίου κάνει τα πρώτα του έργα.

Κατοπινά χρόνια

Γρήγορα ο καλλιτέχνης αναδεικνύεται και το 1519 προσλαμβάνεται από τον οίκο των Μεδίκων για να διακοσμήσει την βίλα τους με διάφορα μυθολογικά θέματα. Με την εμφάνιση επιδημίας πανώλης στη Φλωρεντία αποσύρεται στο μοναστήρι του Τάγματος των Καρτουσιανών και διακοσμεί την μονή. Μετά από μερικά χρόνια επιστρέφει στη Φλωρεντία όπου φιλοτεχνεί στο παρεκκλήσι της Σάντα Φελιτσιτά (Santa Felicita) το κατά πολλούς χαρακτηριζόμενο αριστούργημα, την Αποκαθήλωση. Συνέχισε να φιλοτεχνεί στην Φλωρεντία μέχρι το τέλος της ζωής του.
Μία του δρόμου

Πλοκή

Ο Χάινριχ Σλίτερ είναι ένας τίμιος φορτηγατζής στη βιοπάλη. Χρεώθηκε για να πάρει καρότσα και δυσκολεύεται να τα βγάλει πέρα. Μια νύχτα στο δρόμο σταματάει σε ένα ατύχημα και βρίσκει τον οδηγό σκοτωμένο. Ψάχνει πάνω του για τα χαρτιά και βρίσκει έναν φάκελο γεμάτο χρήματα. Ο πειρασμός τον βάζει να τα κρύψει στην τσέπη του. Αργότερα θέλει να τα παραδώσει στην αστυνομία, αλλά διστάζει όταν μαθαίνει ότι ο νεκρός είναι ένας καταζητούμενος που τόσκασε με τα λεφτά, και φοβάται μην θεωρηθεί και αυτός ύποπτος. Ο Χάινριχ την ίδια νύχτα θα γνωρίσει την Ίνγκε που κάνει οτοστόπ, και η ζωή του θα αλλάξει ριζικά. Από την μια προσποιείται ότι τα λεφτά τα κέρδισε στο λαχείο. Από την άλλη θα ερωτευτεί την Ινγκε, την οποία εκμεταλεύεται ο κακοποιός Κούρτ. Ο Κουρτ θα παρασύρει και τον Χάινριχ στην παρανομία εκβιάζοντάς τον για τα λεφτά που δεν παρέδωσε στην αστυνομία.

Βραβεύσεις

Η Filmbewertungsstelle Wiesbaden απέδωσε στην ταινία την κατηγορία „wertvoll“ (πολύτιμο). Η ταινία πήρε μέρος στο 6ο διεθνές Φεστιβάλ κινηματογράφου στο Λοκάρνο το 1952. Ο σκηνοθέτης βραβεύτηκε το 1953 με το Γερμανικό βραβείο Κινηματογράφου (Deutscher Filmpreis). Η ταινία απέσπασε επίσης το βραβείο της καλύτερης κινηματογραφικής ταινίας της χρονιάς.
Ιωάννης Αντωνόπουλος (αστυνομικός)

Βιογραφικό

Γεννήθηκε το 1931 στο Τριχώνιο Αιτωλοακαρνανίας. Είναι απόφοιτος της Σχολής Αξιωματικών Χωροφυλακής, του Παντείου Πανεπιστημίου και της Σχολής Πολέμου, μεταξύ άλλων.
Διετέλεσε διευθυντής της υπηρεσίας ασφάλειας του Προέδρου της Δημοκρατίας Χρήστου Σαρτζετάκη (1985 - 1988), καθώς και υπαρχηγός της ΕΛΑΣ (1988 - 1989).
Τον Ιούλιο του 1989 έγινε αρχηγός, παραμένοντας μέχρι τον Μάρτιο του 1991.